
       RAPORT

asupra proiectului de Lege pentru aprobarea Ordonanţei Guvernului nr.73/2000 privind organizarea în universităţi a unor formaţiuni de studiu complet în limbi moderne de mare circulaţie internaţională

În urma examinării proiectului de Lege pentru aprobarea Ordonanţei Guvernului nr.73/2000 privind organizarea în universităţi a unor formaţiuni de studiu complet în limbi moderne de mare circulaţie internaţională, în şedinţa din 9 mai 2001, Comisia a hotărât că acesta nu poate fi acceptat şi propune Plenului respingerea pentru următoarele motive:
- proiectul de lege aşa cum este redactat nu aduce elemente de noutate, conţinutul de idei fiind preluat practic din Legea învăţământului nr.84/1995, republicată;

- valoarea coeficientului de finanţare pentru programele în limbi străine se poate stabili la nivelul Ministerului

 Educaţiei şi Cercetării şi respectiv, a Consiliului Naţional pentru Finanţarea Învăţământului Superior;

- în multe universităţi funcţionează deja programe de studii în limbi moderne de mare circulaţie internaţională, organizate pe baza Legii învăţământului nr.84/1995, republicată, ceea ce face ca textul proiectului de lege să fie nenecesar.

Ordonanţa menţionată a fost propusă pentru suspendare prin Ordonanţa de urgenţă a Guvernului nr.295/2000.

În raport de obiectul şi conţinutul său, proiectul de lege face parte din categoria legilor ordinare.

